Amazon Games, divizia de jocuri video a gigantului comerțului online, a anunțat deschiderea unui nou studio european de dezvoltare în București, România. Acesta se alătură celorlalte divizii de dezvoltare și publicare de jocuri video ale companiei, situate în Orange County, Montreal, San Diego și Seattle.
Noul studio din București va oferi suport pentru portofoliul variat de jocuri al Amazon Games, atât în prezent, cât și în viitor. Echipa din capitala României va contribui la dezvoltarea și îmbunătățirea jocurilor existente, precum și la crearea de noi titluri inovatoare.
La conducerea studioului din București a fost numit Cristian Pană, un profesionist cu peste 20 de ani de experiență în domeniu. Anterior, Cristian Pană a ocupat funcția de director general al studiourilor Ubisoft din București și Craiova, aducând cu el o vastă experiență în industria jocurilor video.
...citeste mai departe despre "Amazon Games deschide un nou studio de dezvoltare în București" pe Ziare.com